अधिक भोग-विलास के लिए अधिक धन अर्जित करने की इच्छा रखने वाला इस बात की परवाह नहीं करता कि वह अपने मुनाफे के लिए दूसरों को नुकसान तो नहीं पहुंचा रहा। पैसे का लोभी व्यक्ति नैतिक-अनैतिक और पाप-पुण्य का ख्याल नहीं करता। उसे यदि चटपटा-मजेदार बेचने से अधिक आय होती है तो वह इस बात की फिक्र नहीं करेगा कि उसकी बेची वस्तु आगे चल कर उसके ग्राहकों का कोई नुकसान तो नहीं करेगी। मुनाफाखोर बाजार तो आगे रह कर ग्राहक को किसी चीज़ का आदी बनता है ,और ग्राहक का काम जब उसका आदी हो जाने के कारण चल नहीं पाता तब वह ग्राहक से उस चीज की मनमानी कीमत वसूल करता है।